recursal/SuperWikiNEXT-32B huggingface dataset:
**Barbadoksen ruumisarkuilla** tarkoitetaan 1800-luvulla Barbadoksen saarella tapahtunutta tapausta, jossa varakkaan tilanomistajan holvihaudassa ruumisarkkujen väitetään liikkuneen selittämättömästi paikoiltaan.

Hautaholvi kuului Chasen perheelle, ja ensimmäisen kerran sitä käytettiin vuonna 1808. Kun hautaholvi avattiin vuonna 1812, vasta silloin huomattiin, että lyijyarkut olivat liikkuneet. Puinen arkku oli tarinan mukaan pysynyt paikallaan. Vuosien saatossa holviin haudattiin muitakin edesmenneitä perheenjäseniä, ja aina kun holvi avattiin, olivat lyijyarkut liikkuneet. 

Tapaus herätti paljon huomiota, ja tapausta alkoi tutkia silloinen Barbadoksen kuvernööri lordi Combermere. Heinäkuussa 1819 holvihauta avattiin, ja arkkujen paikat piirrettiin paperille. Seinät tarkistettiin, ettei niissä ollut salakäytäviä, ja lattialle siroteltiin hienoa hiekkaa, johon jäisi mahdollisten tunkeilijoiden jalanjäljet. Holvi suljettiin, sinetöitiin, ja sisäänkäynnin eteen tuotiin iso marmorikivi, jonka nostamiseen tarvittiin neljä miestä. Huhtikuussa 1820 ovi avattiin ja arkut löydettiin paikoiltaan liikkuneina. Oven sinetti oli kuitenkin ehjä, eikä lattialla näkynyt jalanjälkiä. Tämän jälkeen lordi Combermere määräsi kaikki arkut haudattavaksi paikallisen kirkon hautausmaalle.

Innokas spiritismin kannattaja ja Sherlock Holmesin luoja Arthur Conan Doyle esitti, että yliluonnolliset voimat liikuttelivat arkkuja vastalauseeksi sille, että ne olivat lyijyä ja näin estivät ruumiin luonnollisen maatumisen. Luonnolliseksi selitykseksi on tarjottu esimerkiksi tulvaa, joka olisi liikutellut arkkuja sotkematta hiekkaa.

Lähteet
-------

* Tina Carlson: Chase Crypt, Christ Church, Barbados *theshadowlands.net*.  (englanniksi)
* The Chase Crypt of Barbados *caribbeantravelforums.com*.  (englanniksi)
**Elisa Aino Johanna Kirvesniemi** (s. 18. joulukuuta 1985 Rautjärvi) on suomalainen seitsenottelija. Hän on edustanut vuoteen 2012 asti Simpeleen Urheilijoita, vuosina 2013–2015 Helsingin Kisa-Veikkoja ja sen jälkeen Jyväskylän Kenttäurheilijoita. Kirvesniemi on saavuttanut Kalevan kisoissa seitsenottelun hopeaa vuonna 2006. Lisäksi hän on voittanut sisäradoilla viisiottelussa SM-hopeaa 2016 ja SM-pronssia vuonna 2008.

Talvella 2008 Kirvesniemi sairastui vakavasti bakteerin aiheuttamaan verisairauteen. Hän joutui olemaan pois kilparadoilta yli kaksi vuotta ja teki paluun jälleen toukokuussa 2011. Kirvesniemi joutui jättämään kilparadat uudelleen kesällä 2012. Hän ei kilpaillut yli kolmeen vuoteen, kunnes teki paluun sijoittumalla hopealle moniotteluiden SM-hallikisoissa maaliskuussa 2016.

Elisa Kirvesniemen vanhemmat ovat entiset huippuhiihtäjät Harri ja Marja-Liisa Kirvesniemi. Hänen sisarensa on hiihtäjä Anita Kirvesniemi. Kirvesniemen serkkuja ovat kuvataiteilija-näyttelijä ja entinen yleisurheilija Manuela Bosco sekä entinen pikajuoksija Carla Bosco.

Elisa Kirvesniemi elää nykyisin parisuhteessa Kalle Harmaalan kanssa ja heillä on syyskuussa 2020 syntyneet kaksoset.

Lähteet
-------

1. 1 2  Elisa Kirvesniemi Tilastopaja (vaatii kirjautumisen, maksullinen palvelu).
2. ↑  Elisa Kirvesniemi: "Ilman läheisiäni en olisi selvinnyt"  18.12.2008. Me Naiset. Viitattu 3.2.2014.
3. ↑  Elisa Kirvesniemi palasi kilparadoille (arkistoitu versio)  26.5.2011. Yleisurheilu.  Arkistoitu 9.3.2016. Viitattu 3.2.2014.
4. ↑  Kirvesniemi SM-mitaleille paluukisassaan  13.3.2016. Ilkka. Viitattu 16.3.2016.
5. ↑  Yllättävä yhteiskuva: Manuela Bosco julkaisi kuvan hiihtolegenda Harri Kirvesniemen kanssa – Tiesitkö sukulaisuudesta? *Ilta-Sanomat*.  30.6.2018. Viitattu 20.9.2021.
6. ↑  Harri Kirvesniemen perinteinen mökkiloma Levillä jää väliin – näin hiihtolegenda viettää poikkeuksellista jouluaan *Ilta-Sanomat*.  23.12.2020. Viitattu 20.9.2021.

  


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Bestsellers Orchestra** (**BSO**) oli Seinäjoella vuoden 1974 paikkeilla muodostettu yhtye, jonka kantavana voimana oli perustamansa Super-Suikkis-yhtyeen jättänyt Esko "Suikki" Jääskä. Bestsellers Orchestra oli Super-Suikkiksen tavoin kokoonpanoltaan iso, parhaimmillaan 21 muusikkoa taustalaulajineen, puhallinsektioineen ja kaksine rumpaleineen. Ohjelmistona oli cover-versioita "afro-rock"-yhtyeiden kuten Santanan ja Osibisan kappaleista.

Bestsellers Orchestran laulusolistina toimi Esko Jääskän vaimo Raija, taiteilijanimeltään Raya.

Raya ja Bestsellers Orchestra julkaisi yhden singlen 1974 ja toisen 1984. Yhtyeen jäseniä vuoden 1984 levytyksessä olivat Teija Jääskä ja Birgitta Viitamäki (laulu), Martti Åkerman ja Matti Järvinen (rummut), Ari Yli-Peltomaa (bassokitara), Yrjö Koskimäki ja Pertti Pitkäkoski (kitara), Esko Jääskä, Pentti Keskimäki, Timo Laitila, Juha Latva-Pietilä ja Juha Haapamäki (puhaltimet) sekä Mikko Jääskä ja Lauri Kukko (kosketinsoittimet).

Super-Suikkiksen ja Bestsellers Orchestran eri puolille Suomea hajaantuneita entisiä muusikoita kokoontui syksyllä 2010 Seinäjoelle yhtä konserttia varten. Heistä kuusi päätti jatkaa vakituisemminkin nimellä *Soulful of Blues with Soul Sisters and Downtown Horns* (SOB).

Lähteet
-------

1. ↑  Yrjö "Ylli" Koskimäki, Pohjalaisia musiikintekijöitä -sivusto, Porstuakirjastot. Viitattu 10.1.2016.
2. ↑  Raya Jääskä, Discogs.com
3. ↑  Bestsellers Orchestra, Discogs.com
4. ↑  Changes in the Wind / Do You Know, Fono.fi-äänitetietokanta
5. ↑  Matti Salmenkangas: SOB nostaa bluesin kunniaan  7.3.2012. Ilkka. Viitattu 5.1.2014.
6. ↑  Soul-bluesin kunnianpalautus pohjalaisittain  10.6.2011. Jazzrytmit.  Arkistoitu 7.1.2014. Viitattu 6.1.2014.
**RN Garigliano** (ital. *Regia Nave Sirena*) oli Italian kuninkaalliseen laivastoon yhteysalua (ital. *Avvisi a ruote*).

Valmistus
---------

Bourbonien laivasto tilasi aluksen Castellammare di Stabiasta Regio Cantiere di Castellammare di Stabialta nimellä *Principessa Clotilde*. Sen köli laskettiin 1850 ja alus laskettiin vesille 1854. Alus liitettiin laivastoon 1861. Koululaivana palvelut alus nimettiin myöhemmin *Maria Teresaksi*.

Palvelus
--------

Alus luokiteltiin 1863 2. luokan avisoksi ja edelleen 1877 3. luokan alukseksi. Vuodesta 1875 alkaen aluksen aseistuksena oli kaksi 75 millimetrin tykkiä ja kaksi konekivääriä. Alus poistettiin palveluksesta 1883.

Lähteet
-------

* Gardiner, Robert (toim.): *Conway’s All the World’s Fighting Ships 1860–1905*. Lontoo, Englanti: Conway Maritime Press, 2002. ISBN 0-85177-133-5. (englanniksi)

### Viitteet

1. ↑  Marina Militare


|  |  |  |  |
| --- | --- | --- | --- |
|  | Edeltäjä:***Authion***  | **Regia Marinan yhteysalukset** | Seuraaja:***Sirena*** |
**Bang the Drum Slowly – hiljennä-hidasta** on John Hancockin ohjaama yhdysvaltalainen urheiluaiheinen draamakomedia vuodelta 1973. Baseballin maailmasta kertova elokuva oli yksi pääosaa näyttelevän Robert De Niron läpimurtotöistä. Toista keskeistä roolia esittää Michael Moriarty. Käsikirjoituksen laati oman romaaninsa pohjalta Mark Harris.

Juoni
-----

Baseballia ammatikseen pelaava newyorkilainen Henry (Moriarty) on myös kirjailija. Hän pitää huolta joukkuetoveristaan Brucesta (De Niro), jonka paheneva Hodgkinin tauti yritetään pitää piilossa joukkueenjohtajalta (Vincent Gardenia).

Vastaanotto
-----------

*Helsingin Sanomien* Mikael Fränti kirjoitti elokuvan tv-esityksen alla 1981 sen kuvaavan hienosti kahden miehen välistä ystävyyttä ja luottamusta: "Hancock toimii tunteiden ja mielteiden tasolla, tuo ihmisen olemassaolon kauniisti katsojan eteen." Varsinaisessa pääosassa on Moriarty, mutta Fränti pitää De Niron roolityötä hämmästyttävänä, vaikka tiedossa olikin näyttelijän perusteellinen ennakkotutkimus ja tutustuminen lajiin.

*Sports Illustrated* -lehti nimesi elokuvan vuonna 2003 kaikkien aikojen 11. parhaaksi urheiluelokuvaksi. *The New York Timesin* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.

Lähteet
-------

1. 1 2  Fränti, Mikael: Kilpailuja konserttilavalla ja baseballkentällä.  *Helsingin Sanomat*, v, s. 18. Näköislehden aukeama (tilaajille).
2. ↑  The 50 Greatest Sports Movies of All Time! *Sports Illustrated*.  4.8.2003. Viitattu 24.7.2021.
3. ↑  The Best 1,000 Movies Ever Made. (Perustuu teokseen *The New York Times Guide to the Best 1,000 Movies Ever Made*, St. Martin's Griffin 2004.) *The New York Times*.  Arkistoitu 11.7.2016. Viitattu 3.6.2021. (englanniksi)

Aiheesta muualla
----------------

* Bang the Drum Slowly (1973) *British Film Institute – BFI*. Viitattu 3.6.2021. (englanniksi)
Juustosiivu.
**Humboldt Fog** on Yhdysvaltojen Kalifornian osavaltiosta peräisin oleva vuohenmaidosta valmistettava juusto.

Humboldt Fog -juustoa alkoi valmistaa Cypress Grove Chevre -yhtiön perustaja Mary Keehn vuonna 1992. Keehnin tarinan mukaan hän sai idean juustosta nukkuessaan lennolla takaisin juustonvalmistajien kokouksesta Ranskassa. Nimensä juusto sai sen kotipaikkakunta Kalifornian Humboldtin piirikunnan sumujen mukaan.

Humboldt Fog -juusto valmistetaan vuohenmaidosta. Juuston valmistukseen käytetään mikrobiperäistä juoksutetta ja *Geotrichum candidum*-hometta. Valmistunut juustomassa muotitetaan ja juuston päälle levitellään ohut kerros tuhkaa. Kaksi juustoa asetellaan tämän jälkeen päällekkäin, jolloin juuston sisään jää tuhkajuova. Saman kaltainen juova on esimerkiksi ranskalaisessa Morbier-juustossa. Tuhkaa on myös juuston kuoressa, jossa kasvaa myös *Penicillium candidum*-hometta. Juusto kypsyy kahdesta kolmeen viikkoa.

Yhdysvaltalaisille juustoille melko harvinaisen tuhkajuovan takia juusto sekoitetaan joskus sinihomejuustoihin. Tuhkajuova lisätään pelkästään ulkonäyn takia, eikä se vaikuta juurikaan juuston makuun. Valmista juustoa myydään kahdessa eri muodossa, suurempana versiona nimeltä *Humboldt Fog Grande* ja pienempänä *Humboldt Fog Mini*.

Lähteet
-------

1. 1 2 3  Catherine Donnelly: *The Oxford companion to cheese*, s. 363-364. Oxford University Press, 2016. ISBN 9780199330881. (englanniksi)

Aiheesta muualla
----------------

* Cypress Grove Chevre - Humboldt Fog
Humberto Delgadon patsas
**Humberto Da Silva Delgado** [ũˈbɛɾtu dɛɫˈɡadu] (5. toukokuuta 1906 Torres Novas, Portugali  – 13. helmikuuta 1965  Villanueva del Fresno, Espanja) oli portugalilainen kenraali ja poliitikko. Delgado oli alun perin António de Oliveira Salazarin diktatuurin innokas kannattaja, mutta toimittuaan Portugalin suurlähetystön sotilasattašeana Kanadassa ja Washingtonissa hän kääntyi tätä vastaan ja ryhtyi ajamaan demokratian palauttamista maahan. Toimiessaan Portugalin siviili-ilmailuviraston johtajana hän asettui ehdolle vuoden 1958 presidentinvaalissa, mutta sai vilpilliseksi väitetyssä ääntenlaskennassa vain 25 prosenttia äänistä ja hävisi diktatuurihallinnon ehdokkaalle, amiraali Américo Deus Tomásille. Delgado joutui hakemaan turvapaikkaa Brasilian Lissabonin-lähetystöstä ja siirtyi sitä kautta maanpakoon Brasiliaan, josta käsin hän vastusti Salazarin diktatuuria.

Vuonna 1961 Delgado järjesti portugalilaisen loistoristeilijä Santa Marian ryöstön, mikä toi Portugalin poliittisen opposition kymmeneksi päiväksi lehtien otsikoihin. Hänen asemansa vastarintaliikkeen johdossa kuitenkin heikkeni vuosi vuodelta. Syksyllä 1964 Delgadon tilalle asetettiin kuuden miehen ryhmä, minkä jälkeen Delgado ryhtyi valmistelemaan paluuta vastarintaliikkeen johtoon Portugalissa.

Helmikuussa 1965 Delgado yritti palata Brasiliasta salaa Espanjan kautta Portugaliin, mutta Portugalin turvallisuuspoliisin PIDE:n agentit murhasivat hänet ja hänen sihteerinsä rouva Arajaris Camposin Villanueva del Fresnon kylässä, viiden kilometrin päästä Portugalin rajalta.

Bruno De Almeida ohjasi vuonna 2012 elokuvan *Operação Outono*, joka kertoo Delgadon viimeisistä vaiheista hänen yrittäessään paluuta kotimaahansa.

Lähteet
-------

1. 1 2  Huovinen, Pentti ja Siikala, Kalervo (toim.): *Maailmanpolitiikan kasvot*, s. 37. Helsinki: Weilin & Göös, 1963.
2. 1 2  Badcock, James: Did Portugal's dictator Salazar order killing of rival? *BBC News*.  13.2.2015. BBC. Viitattu 10.4.2015. (englanniksi)
3. 1 2  Käki, Matti & Kojo, Pauli & Räty, Ritva: *Mitä Missä Milloin 1967. Kansalaisen vuosikirja*, s. 100. Otava, 1966.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Tšekki
* Alankomaat
* Portugali

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Humberto Delgado
**Tessy Thomas**(ടെസ്സി തോമസ്) (s. 1964) on Intian Defence Research and Development Organisation -organisaation insinööri, joka johti 2000-luvulla mannertenvälisen ballistisen Agni-V-ohjuksen suunnittelun, joka lienee ensimmäinen moinen saavutus naiselle missään päin maailmaa.

Tausta
------

Tessy on kotoisin Alappuzhasta Keralasta. Hän syntyi liikemiehen lapseksi. Hän opiskeli insinööriksi Government Engineering College -yliopistossa Thrissurissa. Hän tutustui raketteihin jo lapsena, koska hänen kotinsa oli suhteellisen lähellä rakettien laukaisukeskusta. Hänellä on tekninen jatkotutkinto Institute of Armament Technology-koulusta Punessa (nykyinen Defence Institute of Advanced Technology). Hän on kristitty ja sai nimensä Äiti Teresan mukaan. Hän toiminut nykyisessä laboratoriossaan vuodesta 1988 alkaen.

Ura
---

Tessy oli projektin apulaisjohtaja, kun Intia kehitti 3 000 kilometriä kantavan Agni-III-ohjuksen. Hän toimi projektipäällikkönä, kun Intia kehitti Agni IV-ohjuksen, jota testattiin vuonna 2011. Tessy toimi sen jälkeen ja aikana projektipäällikkönä ja johti 5 000 km kantavan Agni-V-ohjuksen kehitystötä vuodesta 2009 lähtien. Ohjusta kokeiltiin onnistuneesti 19. huhtikuuta 2012. Tammikuussa 2012 Intian pääministeri nosti Thomasin Intian tiedekongressissa esimerkiksi, miten naiset voivat edetä Intiassa. 
Vuonna 2011 hän oli kolmesta Shanti Swarup Bhatnagar -palkinnon saajista, joka on Intian johtava tiedepalkinto.

Perhe
-----

Hän on naimisissa Saroj Kumarin kanssa, joka on kommodorin arvoinen meriupseeri. Perheessä on yksi poika, Tejas. Poika opiskelee insinööriksi.

Lähteet
-------

1. 1 2  Smt. Tessy Thomas is first woman scientist to head missile project (Arkistoitu – Internet Archive)
2. ↑  Profile of Dr.Tessy Thomas (Arkistoitu – Internet Archive)
3. 1 2   "Meet India's "Missile Woman"."  (September 2008). *IWSA Newsletter* **34** (3). Viitattu 19 April 2012.  (Arkistoitu – Internet Archive)
4. ↑  The 'missile woman' behind India's new ICBM BBC Online. Viitattu 21 April 2012.
5. ↑  'Agni Putri' Tessy Thomas breaks glass ceiling (Arkistoitu – Internet Archive)
6. ↑  Tessy Thomas is Agni V project head
7. ↑  Agni-V successfully test-fired

Aiheesta muualla
----------------

* TV News Interview with Tessy Thomas
Mario Mattòli vuonna 1963.
**Mario Mattòli** (30. marraskuuta 1898 Tolentino – 26. helmikuuta 1980 Rooma) oli italialainen elokuvaohjaaja ja käsikirjoittaja, joka teki uransa aikana lähes 90 viihde-elokuvaa.

Mattòli valmistui juristiksi ja työskenteli teatterin lakimiehenä. Vuonna 1927 hän perusti oman teatteriseurueen, jossa näytteli muun muassa nuori Vittorio De Sica. Mattòlin elokuvauran aloitti hänen ohjaamansa ja käsikirjoittamansa romanttinen komedia *Tempo massimo* vuonna 1934. Sen jälkeen hän ohjasi lukuisia komedioita ja melodraamoja, joista suosituin oli koomikko Erminio Macarion näyttelijänuran käynnistänyt *Imputato alzatevi* ("Syytetty nouskoon ylös", 1939).

Toisen maailmansodan jälkeen Mattòli ohjasi muun muassa 16 Totò-elokuvaa. 1960-luvun alussa hän teki koomikkopari Franco Franchin ja Ciccio Ingrassian debyyttielokuvan *Appuntamento a Ischia* ("Tapaaminen Ischiassa", 1960) sekä koomisen peplumfilmin *Maciste contro Ercole nella valle dei guai* (1961). Mattòlin viimeinen ohjaustyö oli spagettiwesternparodia *Per qualche dollaro in meno* ("Vain muutama dollari vähemmän", 1966).

Lähteet
-------

* Moliterno, Gino: *Historical Dictionary of Italian Cinema*. Lanham, Toronto, Plymouth: The Scarecrow Press, 2008. ISBN 978-0-8108-6073-5.

### Viitteet

1. 1 2  Moliterno, s. 203–204.
2. ↑  Moliterno, s. 204.

Aiheesta muualla
----------------

* Mario Mattòli Internet Movie Databasessa. (englanniksi)
* Mario Mattòli Elonetissä.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Italia
* Yhdysvallat
* Australia
* Korea
* Puola

 |
|  |
| Henkilöt | 
* Italian People
* Trove
* Elonet

 |
|  |
| Muut | 
* IdRef

 |

 |
11 Litosfääri 1 Mantereinen kuori 2 Valtameren keskiselänne 3 Subduktiovyöhyke 4 Ylempi vaippa, 5 Tulivuori 6 Alempi vaippa 7 Pluumi 8 Ulkoinen ydin 9 Sisempi ydin 10 Konvektiosolu 12 Astenosfääri 13 Gutenberg-pinta 14 Moho-pinta 
**Litosfääri** eli **kivikehä** koostuu Maan kuoresta ja vaipan ylimmästä osasta. Litosfäärin paksuus on noin 100 kilometriä, josta kuoren osuus on mantereiden kohdalla 30–70 kilometriä ja merenpohjan alla keskimäärin vain kahdeksan kilometriä. Kiinteän kuoren ja vaipan ylimmän osan välissä on maanjäristysaaltoja heijastava niin sanottu Moho-pinta.

Litosfäärin alapuolella on astenosfääri, joka käsittää osia ylävaipasta ja vaipan vaihettumiskerroksesta. Eri laskutapojen mukaan astenosfääri ulottuu 400–650 kilometrin syvyyteen.

Maan litosfääri on jakaantunut jäykkiin laattoihin, jotka kelluvat ja liikkuvat astenosfäärissä eli ylävaipassa olevan sulan kiviaineksen päällä. Nämä manner- eli litosfäärilaatat liikkuvat joko toisiinsa törmäten, erkaantuen toistaan tai toisiaan sivuten. Laattojen reuna-alueilla ovat maanjäristykset ja tulivuoret yleisiä.

Mannerlaatan kuorikerros on kevyempää graniitin tyyppistä kiveä, kun taas merilaatan kuorikerros on raskaampaa basaltin tyyppistä kiveä. Kiinteän kuoren alainen litosfääri on jäykkää ja lohkeilevaa kiveä.

Maapallon litosfääri on jakautunut noin kahteenkymmeneen litosfäärilaattaan. Suurimmat niistä ovat: Euraasian laatta, Afrikan laatta, Pohjois-Amerikan laatta, Etelä-Amerikan laatta, Tyynenmeren laatta, Antarktiksen laatta ja Intian laatta. Muita laattoja ovat: Kookossaarten laatta, Karibian laatta, Arabian laatta, Nazcan laatta ja Filippiinien laatta.

Laattojen liike aiheutuu osaksi astenosfäärissä tapahtuvista konvektiovirtauksista, joissa kuumaa sulaa kiviainesta nousee ylös litosfääriä kohti. Litosfäärin saavutettuaan virtaus kääntyy sen suuntaiseksi ja jäähdyttyään virtauksen suunta kääntyy kohti vaipan alakerroksia jossa se kuumenee jälleen ja nousee uudelleen kohti litosfääriä. Konvektiovirtaukset eivät kuitenkaan selitä täydellisesti mannerlaattojen liikkeitä. Nykyisin on vallalla käsitys, että merelliset litosfäärilaatat liikkuvat pääasiassa kahden voiman vaikutuksesta: keskiselänteillä tapahtuvan työnnön ja subduktiovyöhykkeillä tapahtuvan vedon vaikutuksesta. Subduktoituva kiviaines sulaa ja nousee kohti litosfääriä aiheuttaen intrusiivista ja ekstrusiivista magmatismia.

Katso myös
----------

* Litosfäärilaatta
* Pedosfääri
* Vesikehä
* Mannerliikunnot
* Kivien kiertokulku

Lähteitä
--------

* (englanniksi)

Maan rakenne

|  |  |
| --- | --- |
| Kemiallinen koostumus | 
* kuori
* vaippa
* ydin

 |
| Lujuusominaisuudet | 
* litosfääri
* astenosfääri
* mesosfääri
* ulkoydin
* sisäydin

 |
Humber 12 vuodelta 1937
Humber Hawk -farmari
**Humber** on englantilainen vuosina 1901–1976 valmistettu automerkki. Humber-tehtaan oli aiemmin perustanut Thomas Humber ja se keskittyi aluksi polkupyörien valmistukseen.

Autojen valmistus alkoi vuonna 1901. Ensimmäiset Humberit olivat kevyitä ja suhteellisen suorituskykyisiä autoja, jotka suunnitteli Louis Coatalen. Varhainen malli oli Humber Humberette. Humber 8 HP:ssa oli kaksisylinterinen kaksoissytytyksellä varustettu 1 525 cm³ moottori. 8 HP:n huippunopeus oli 60 km/h. 8 HP:tä valmistettiin vuosina 1908–1910.

Humber Pullmania valmistettiin vuoteen 1953 asti. 5,1 metriä pitkään autoon mahtui yhdeksän matkustajaa kuljettaja mukaan luettuna. Pullmanissa oli 4,1 litran kuusisylinterinen moottori.

Humber Hawk oli vuosina 1945–1967 valmistettu suurikokoinen auto, jota tuotiin myös Suomeen ainakin vuonna 1958.

Humber Sceptre (suom. *valtikka*) perustui Hillman Minxin muun muassa seuraavin muutoksin: ajovalot olivat neliskulmaisia ja ylivaihde oli vakiovaruste. Sceptreä toi Suomeen ainakin vuoden 1964 paikkeilla Wihuri-yhtymän Autola.

Rootesin huippumalli oli Humber Imperial: siinä oli kolmen litran kuusisylinterinen moottori, automaattivaihteisto, vinyylikatto ja edessä levyjarrut. 1640 kiloa painavan Imperialin huippunopeus oli 160 km/h.

Tehdas lopetti toimintansa vuonna 1967. Automerkkiä valmisti vielä toinen englantilaisyhtiö Rootes Group vuoteen 1976. Viimeinen malli oli Humber Sceptre.

Lähteet
-------

* Sedgwick, Michael: *Auto 1950- ja 1960-luvulla*. Gummerus, 1991.

### Viitteet

1. ↑  Ruiz, Marco: *Suuri autokirja*, s. 19. Suomentanut Jussi Juurikkala. Kustannusosakeyhtiö Tammi, 1985.
2. ↑  Sedgwick 1991, s. 212
3. ↑  Koeajo: Humber Hawk.  *Tekniikan Maailma*, 1958, 1958. vsk, nro 2.
4. ↑  Sedgwick 1991, s. 92
5. ↑  Auto mikä ei ole jokamiehen auto. (Wihuri Autolan Sceptre-mainos.) *Helsingin Sanomat*, 13.2.1964, s. 16. Näköislehden aukeama (tilaajille).
6. ↑   Sedgwick 1991, s. 175
**Humbersiden lentoasema** (IATA: HUY, ICAO: EGNJ) sijaitsee North Lincolnshiren alueella Englannissa, 18,5 kilometriä Grimsbyn rannikkokaupungista länteen, 21 kilometrin etäisyydellä Kingston upon Hullin kaupungista etelään ja saman verran Scunthorpen kaupungista itään, A18-valtatien varrella. Kyseessä on pieni kansainvälinen lentoasema, jonka on omistanut Manchester Airports Group (MAG) vuodesta 1999. MAG on suurin englantilaisomisteinen lentoasemayhtiö, joka ilmoitti vuonna 2008 tavoitteiden uudesta arvioinnista Humbersiden lentoaseman osalta. Kaikki mahdollisuudet, myös lentoaseman luovuttaminen, olivat harkinnassa.

Kilpailevia lentoasemia ovat Robin Hood Airport Doncaster Sheffield 33 kilometrin etäisyydellä, East Midland 82 kilometrin päässä ja Leeds-Bradford 87 kilometrin päässä. Doncaster-Sheffield avattiin vuonna 2005. Kaikki kolme kilpailevaa asemaa tarjoavat laajemman reittilentojen valikoiman.

Humbersiden lentoasemaa käytti 516 000 reitti- ja tilauslentojen matkustajaa vuonna 2006, mikä merkitsi 13%:n kasvua vuodesta 2005. Matkustajamäärä ylsi Yhdistyneen kuningaskunnan 29. sijalle. Vuonna 2007 koettiin 9,5%:n lasku, jolloin matkustajamäärä oli 467 000. Vuoden 2008 matkustajamääräksi ennakoidaan 446 000:n tasoa heinäkuun väliaikaisten tilastojen perusteella.

Kyseessä on suosittu yleisilmailun lentoasema, mihin vaikuttavat kentän kokoon nähden alhaiset laskeutumis- ja toimenpidemaksut. Kyseessä on myös Pohjanmeren öljy- ja kaasukentille liikennöivien helikopterien tärkein tukikohta.

Historia
--------

Asema on palvellut Royal Air Forcen Kirmingtonin tukikohtana, joka avattiin 2. maailmansodassa vuonna 1941. Tukikohtaa käytti Avro Lancaster -koneilla varustettu lentolaivue numero 166. Lentoasema hylättiin sodan jälkeen vuonna 1945, ja alue jäi vaille käyttöä vuoteen 1974 saakka. Tuolloin paikalliset päättäjät avasivat aseman uudelleen Kirmingtonin lentoaseman nimellä. Englannin paikallishallinnon uudistuksissa seutu sai Humbersiden nimen, jolloin lentoaseman nimeksi vaihdettiin Humbersiden lentoasema. Kiitotie 03/21 laajennettiin nykyisiin mittoihinsa vuonna 1992, jolloin laajemmilla konetyypeillä voitiin liikennöidä.

Lentoyhtiöitä ja kohteita
-------------------------

### Reittilentoja

* Eastern Airways (Aberdeen)
* KLM Cityhopper (Amsterdam)

### Tilauslentoja

* Thomson Airways (Palma de Mallorca)

Lähteet
-------

1. 1 2 3 4  Humberside International Airport Boeing. Viitattu 7.6.2013. (englanniksi)[vanhentunut linkki]

Aiheesta muualla
----------------

* Kuvia tai muita tiedostoja aiheesta **Humbersiden lentoasema** Wikimedia Commonsissa
**Northwest Airlinesin lennon 255 onnettomuus** tapahtui 16. elokuuta 1987 Detroitissa, kun nousussa ollut DC-9-82 putosi autotielle ja syttyi palamaan. Yhtä matkustajaa lukuun ottamatta kaikki koneessa olleet kuolivat.

Lento
-----

### Ennen onnettomuutta

Kone lähti portilta 10–15 minuuttia ennen lentoonlähtöä tarkoituksenaan käyttää lentoonlähtöön joko kiitotietä 21R tai 21L. Kone päätyi kuitenkin käyttämään kiitotietä 3C. Useat silminnäkijät kertoivat koneen lentoonlähtökiidon olleen normaalia pidempi.

### Onnettomuus

Koneen noustua kone alkoi lähes välittömästi kallistua 15°–90° vuorotellen vasemmalle ja oikealle mutta kallistui kuitenkin enemmän vasemmalle puolelle. Kone alkoi menettää korkeutta, kunnes sen vasen siipi osui lyhtypylvääseen. Silminnäkijät kertoivat nähneensä tämän jälkeen liekkejä vasemmassa siivessä. Kone jatkoi kallistumista vasemmalle ja törmäsi toiseen lyhtypylvääseen sekä autovuokraamon sivuseinään. MD-80 oli tässä vaiheessa kallistunut jo noin 90 astetta. Kone jatkoi, kunnes törmäsi maahan autotiellä. Kone liukui tietä pitkin, osui kolmeen ajoneuvoon ja törmäsi rautatiesiltaan syttyen samalla palamaan.

Ainoa eloonjäänyt
-----------------

Onnettomuudesta selvisi hengissä vain yksi henkilö, nelivuotias Cecelia Cichan, joka oli ollut lennolla perheensä kanssa. Hänet pelasti paikalle tullut palomies John Thiede.

Onnettomuuden syy
-----------------

Onnettomuuden aiheutti lentäjän virhe tarkistuslistaa läpikäydessä. Tutkinnan mukaan miehistö unohti ottaa laskusiivekkeet ulos, joten kone ei saanut tarpeeksi nostetta turvalliseen lentoonlähtöön.

Lähteet
-------

1. 1 2 3 4 5  NTSB: Aircraft Accident Report (PDF) NTSB. Viitattu 28.1.2018. (englanniksi)
2. ↑  Lentoturmasta ainoana selvinnyt ihmelapsi: "Ajattelen sitä joka päivä" Iltalehti. Viitattu 28.1.2018.
**Mario Lopez** (s. 10. lokakuuta 1973 San Diego, Kalifornia) on yhdysvaltalainen televisiojuontaja ja näyttelijä. Hänellä on meksikolaiset sukujuuret.

Ura
---

Mario Lopez aloitti uransa lastenohjelmasta *Kids Incorporated*, jossa hän oli mukana vuosina 1984–1986. Vuosina 1989–1993 hän näytteli suositussa tilannekomediasarjassa *Saved by the Bell*. Tämän lisäksi hän on vieraillut useissa televisiosarjoissa kuten *Tyttökullat* ja *Muodon vuoksi*. Vuonna 2006 hän kilpaili *Dancing with the Starsin* amerikkalaisversiossa sijoittuen toiseksi. Vuonna 2008 hän debytoi Broadwaylla musikaalissa *A Chorus Line*. Vuodesta 2012 lähtien hän on juontanut *X Factor USA* -tositelevisio-ohjelmaa. Tämän lisäksi hän on kirjoittanut kolme tietokirjaa ja yhden lastenkirjan.

Yksityiselämä
-------------

Mario Lopez meni naimisiin tanssija Courtney Mazzan kanssa uudenvuodenpäivänä 2012. Pariskunnalla on kaksi lasta.

Aiheesta muualla
----------------

* Mario Lopez NNDB:ssä

* Kuvia tai muita tiedostoja aiheesta **Mario Lopez** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |

 |
Solomon Joseph Solomonin muotokuva Aston Webbistä noin vuodelta 1906.
**Aston Webb** (22. toukokuuta 1849 – 1930) oli brittiläinen arkkitehti. Hän työskenteli noin vuodet 1875–1915 Ingress Bellin kanssa ja myöhemmin oman poikansa Mauricen kanssa.

Aston Webb syntyi Claphamissa Surreyssä. Hänen isänsä oli menestyksekäs taidemaalari Edward Webb. Hänen molemmat vanhempansa kuolivat hänen ollessaan lapsi, äiti vuonna 1850 ja isä vuonna 1854. Vuonna 1867 hän aloitti arkkitehdin uransa Robert Richardson Banksin ja Charles Barry nuoremman alaisuudessa. Tämän jälkeen hän vietti vuoden matkustellen Euroopassa ja Vähässä-Aasiassa. Hän perusti oman arkkitehtiliikkeensä vuonna 1874.

Joitakin Webbin suunnittelemia rakennuksia ja rakennelmia ovat muun muassa Victoria and Albert Museumin Cromwell Roadin puoleinen julkisivu (1891), Victoria Memorialin ympärys (1911) sekä Buckinghamin palatsin julkisivu (1912–13).

Webb valittiin vuonna 1899 Royal Academy of Artsin jäseneksi, ja hän toimi sen puheenjohtajana vuodet 1919–1924.

Lähteet
-------

1. 1 2 3  Sir Aston Webb (1849-1930) *The Victorian Web*.  18.11.2018. Viitattu 15.1.2019. (englanniksi)
2. 1 2  Sir Aston Webb: An Inventory of His Drawings, Photographs, and Printed Material, 1868-1936 *Texas Archival Resources Online*. Viitattu 15.1.2019. (englanniksi)

Aiheesta muualla
----------------

* Kuvia tai muita tiedostoja aiheesta **Aston Webb** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat

 |
|  |
| Taiteenala | 
* Musée d'Orsay
* RKD Artists
* ULAN

 |
|  |
| Henkilöt | 
* Structurae

 |
|  |
| Muut | 
* SNAC

 |

 |
Bang Kwang sijaitsee Nonthaburin provinssissa (merkitty punaisella).
**Bang Kwangin keskusvankila** on Nonthaburin , Bangkokin pohjoispuolella Thaimaassa sijaitseva miehille tarkoitettu vankila. Se on korkeimman turvallisuusluokituksen vankila, johon sijoitetaan vankeja, joille on määrätty yli 25 vuoden tuomio, kuolemantuomio, tai jotka odottavat päätöstä valituksestaan armahdustuomioistuimeen tai korkeimpaan oikeuteen. Vuonna 2012 Bang Kwangissa asui yli 8 000 vankia. Tammikuussa 2017 vankilassa oli 7 000 vankia, joista 700 oli tuomittu kuolemaan.

Vankila valmistui vuosien 1927 ja 1931 välillä. Se suunniteltiin 3 500 vangille.

Bang Kwangiin on sijoitettu monia länsimaalaisia, jotka on tuomittu yrityksestä salakuljettaa huumeita maasta.

Vangittujen kohtelu
-------------------

Sellit ovat 6x4 metrin kokoisia. Yli 50 ihmistä saattaa joutua elämään samassa sellissä. Uusien vankien tulee pitää jalkarautoja kolmen kuukauden ajan. Sen jälkeen ne irrotetaan. Kuolemaan tuomitut joutuvat pitämään rautoja koko ajan, koska ne hitsataan kiinni jalkoihin.

Brittilehti Daily Mailin mukaan ruokana on päivittäin vain yksi kuppi riisiä, joka on usein pilaantunutta.. Vangitut ihmiset voivat joutua ostamaan enemmän ruokaa, jos heillä on rahaa. Rahattomat taas ovat joutuneet tekemään työtä vartijoille tai rahaa omistaville vangeille, jotta saisivat rahaa ruokaan. Vankilassa ei ole turvallista, vaan vangit voivat alistaa toisiaan palvelemaan itseään.

Vankilassa on avoin viemäröinti ja hygienia oli vuonna 2017 hyvin huono.

Thaimaan kuningas voi mielivaltaisesti lyhentää pitkiä tuomioita merkittävästi tai päättää, armahtaako vangin vai ei.

Lähteet
-------

1. 1 2 3 4 5 6 7  Longest-serving farang at ‘Bangkok Hilton’ is checking out *Thai Prison Life - ชีวิตในเรือนจำ*.  9.3.2012. Viitattu 26.1.2018. (englanniksi)
2. 1 2 3 4 5 6  Australian DJ moved to squalid death row prison in Thailand *Mail Online*.  27.1.2017. Viitattu 26.1.2018.
3. ↑  Bang Kwang Central Prison History and Facts *www.prisonhistory.net*. Viitattu 26.1.2018. (englanniksi)
4. ↑  Grapevine: Grapevine - Muita tunnettuja vankiloita *www.grapevine.nu*. Viitattu 26.1.2018. [vanhentunut linkki]
**RN Gorizia** (ital. *Regia Nave Zara*) oli Italian kuninkaallisen laivaston Zara-luokan raskas risteilijä toisessa maailmansodassa.

Valmistus
---------

*Pääartikkeli: Zara-luokka*
Alus tilattiin OTO:n telakalta Livornosta, missä köli laskettiin 17. maaliskuuta 1930. Alus laskettiin vesille vielä saman vuoden lopulla 28. joulukuuta ja valmistui 23. joulukuuta 1931.

Palvelus
--------

*Gorizia* oli ainoa luokkansa aluksista, joka selvisi 29. maaliskuuta 1941 käydystä Matapanin taistelusta. Se liitettiin 3. viirikköön, jossa se oli estämässä liittoutuneiden operaatioiden Mincemeat ja Halberd toteuttamista elo-syyskuussa. Lisäksi alus suojasi Pohjois-Afrikkaan matkanneita saattueita. Aluksen runkoon tuli 20. marraskuuta yli 200 sirpaleiden aiheuttamaa reikää ilmahyökkäyksessä Napoliin, mutta se kykeni lähtemään merelle jo samana iltana suojatakseen Benghaziin matkannutta saattuetta.

Alus osallistui joulukuussa 1941 Syrtinlahden ensimmäiseen taisteluun sekä maaliskuussa 1942 samalla alueella käytyyn toiseen taisteluun. Alus vaurioitui lievästi 26. toukokuuta 1942 ilmahyökkäyksessä Messinaan, mutta se kykeni osallistumaan kesäkuussa liittoutuneiden operaatioiden Harpoon ja Vigorous torjuntaan. Alus osallistui myös operaatio Pedestalin torjuntaan elokuun puolivälissä. Tämän jälkeen liittoutuneiden ilmahyökkäykset sekä Italian laivaston polttoainepula pitivät aluksen satamassa ja pakottivat lopulta joulukuussa siirtämään aluksen joulukuussa Maddalenaan.

Alus vaurioitui 10. huhtikuuta 1943 Yhdysvaltain ilmavoimien hyökkäyksesä La Maddalenan satamassa. Alukseen osui kolme raskasta pommia. Alus siirrettiin 13. huhtikuuta La Speziaan, jossa se siirrettiin seuraavana päivänä telakalle. Alusta ei kuitenkaan korjattu, vaan saksalaiset valtasivat hylätyn aluksen 9. syyskuuta. Italialais-brittiläinen operaatio upotti aluksen 26. kesäkuuta 1944 La Speziaan ennen kuin sitä käytettiin sataman sulkulaivana. Hylky romutettiin sodan päätyttyä 1946.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **RN Gorizia (1930)**.
* Whitley, M. J.: *Cruisers of World War Two - an international encyclopedia*. Lontoo: Arms and Armour, 1996. ISBN 1-86019-874-0. (englanniksi)
* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)

### Viitteet

1. ↑  Whitley, M. J. s. 149
2. 1 2 3  Whitley, M. J. s. 152

*Zara*-luokan risteilijät

|  |
| --- |
| *Fiume* – *Gorizia* – *Pola* – *Zara* |
| Edeltäjä: *Trento*-luokka – Seuraaja: *Giussano-luokka* |
**Carolin Dietrich** (o.s. Nytra, s. 26. helmikuuta 1985 Hampuri) on saksalainen pika-aitajuoksija. Hän edustaa MTG Mannheim -seuraa ja häntä valmentaa Rüdiger Harksen.

Nytra sijoittui 100 metrin aitajuoksussa kuudenneksi alle 20-vuotiaiden MM-kilpailuissa Grossetossa 2004 sekä alle 23-vuotiaiden EM-kilpailuissa Erfurtissa 2005 ja Debrecenissä 2007. Hän karsiutui välierissä Pekingin olympialaisten 2008 ja Berliinin MM-kilpailujen 2009 100 metrin aitajuoksussa sekä Torinon sisäratojen EM-kilpailujen 2009 60 metrin aitajuoksussa.

Nytra sai pronssia 100 metrin aitajuoksussa Barcelonan EM-kilpailuissa 2010 ajalla 12,68. Pariisin sisäratojen EM-kilpailuissa 2011 hän voitti 60 metrin aitajuoksussa kultaa ajalla 7,80.

Nytra on voittanut Saksan mestaruuden 100 metrin aitajuoksussa vuosina 2007–2010 ja 2012 sekä sisäradoilla 60 metrin aitajuoksussa 2010 ja 2011. Hän juoksi 100 metrin aitajuoksussa ennätyksensä 12,57 Lausannessa 8. heinäkuuta 2010 ja 60 metrin aidoissa 7,80 Pariisissa 4. maaliskuuta 2011.

Lähteet
-------

1. ↑  Carolin Nytra *sports-reference.com*.  Arkistoitu 15.12.2012. Viitattu 5.8.2010. (englanniksi)
2. 1 2  Athletenportrait – Carolin Dietrich *leichtathletik.de*.  Arkistoitu 10.6.2016. Viitattu 2.2.2015. (saksaksi)
3. 1 2 3 4  Carolin Dietrich Kansainvälinen yleisurheiluliitto.  (englanniksi)
4. ↑  European Athletics U23 Championships Erfurt, Germany *european-athletics.org*. Viitattu 5.8.2010. (englanniksi)
5. ↑  Debrecen HUN 12 - 15 July *tilastopaja.org*. Viitattu 5.8.2010. (englanniksi)
6. ↑  Finaalit jäivät suomalaisille haaveeksi EM-hallikisoissa  4.3.2011. Helsingin Sanomat.  Arkistoitu 6.3.2011. Viitattu 4.3.2011.

Aiheesta muualla
----------------

* Virallinen sivusto (saksaksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Banff National ParkBanffin kansallispuiston sijainti

|  |  |
| --- | --- |
| Sijainti | 
AlbertaKanada |
| Lähin kaupunki | 
Banff |
| Pinta-ala | 
6 641 km² |

Hallinto| Tyyppi | 
Kanadan kansallispuistotView and modify data on Wikidata  |
| Perustettu | 
1887 |
| Luokitus | 
UNESCOn maailmanperintöluettelokohde (d) (1984)View and modify data on Wikidata  |
| Kävijämäärä | 
4 059 503 (2016–17) |
| Hallinto | 
Parks Canada |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Banffin kansallispuisto** (engl. *Banff National Park*) on Kanadan Kalliovuorilla, 120–200 kilometriä Calgarystä länteen sijaitseva kansallispuisto, jonka alueella sijaitsee muun muassa Banffin kaupunki. Kansallispuisto on pinta-alaltaan 6 641 km² ja siihen kuuluu yli 1 600 km polkuja.

Historia
--------

Banff oli Kanadan ensimmäinen kansallispuisto. Aluksi alueella oli vuodesta 1885 lähtien pieni suojelualue kahdelle kuumalle lähteelle (*Cave* ja *Basin*). Suojelualue laajennettiin 673 neliökilometriin, ja nimettiin *Rocky Mountains Parkiksi* 23. kesäkuuta 1887. Nimi *’Banff’* tulee Canadian Pacific Railwayn asemalta, jonka uskotaan olleen nimetty Skotlannin Banffshiren mukaan. Canadian Pacific Railway halusi houkutella alueelle turisteja rakentamalla hotellit Banff Springs Hotel ja Chateau Lake Louise.

Banff haki vuoden 1972 talviolympialaisten isännyyttä, mutta hävisi sen Sapporolle.

### Maailmanperintökohde

Banffin kansallispuisto pääsi vuonna 1984 yhdessä muiden Kanadan Kalliovuorten luonnonpuistojen kanssa Unescon maailmanperintöluetteloon vuorihuippuja, jäätiköitä, järviä, vesiputouksia, kanjoneita ja kalkkikivivuoria sisältävistä maisemistaan sekä alueelta löydetyistä fossiileistaan.

Kuvia
-----

* Kuuluisa Lake Louise -järviKuuluisa Lake Louise -järvi
* Castle MountainCastle Mountain
* Lake MinnewankaLake Minnewanka
* MorainejärviMorainejärvi
* Vermillion LakesVermillion Lakes

Lähteet
-------

1. ↑  (en) World Heritage List, Unesco (viitattu 23. toukokuuta 2019). Tieto on haettu Wikidatasta.
2. ↑  Parks Canada Attendance 2016-17 Parks Canada.  Arkistoitu 16.2.2018. Viitattu 16.2.2018.
3. ↑  Canadian Rocky Mountain Parks UNESCO. Viitattu 24.7.2016. (englanniksi)

Aiheesta muualla
----------------

* Kuvia tai muita tiedostoja aiheesta **Banffin kansallispuisto** Wikimedia Commonsissa

* Kansallispuisto Parks Canadan sivuilla (Arkistoitu – Internet Archive) (englanniksi)
* GoToBanff.com (Arkistoitu – Internet Archive) (englanniksi)

KanadaKanadan kansallispuistot

* Aulavik
* Auyuittuq
* Banff
* Bruce Peninsula
* Cape Breton Highlands
* Elk Island
* Forillon
* Fundy
* Georgian Bay Islands
* Glacier
* Grassland
* Gros Morne
* Gulf Islands
* Gwai Haanas
* Ivvavik
* Jasper
* Kejimkujik
* Kluane
* Kootenay
* Kouchibougnac
* La Maurice
* Mingan Archipelago
* Mount Revelstoke
* Nahanni
* Pacific Rim
* Pelee
* Prince Edward Island
* Pukaswa
* Prince Albert
* Quttinirpaaq
* Riding Mountain
* Sirmilik
* St. Lawrence Islands
* Terra Nova
* Torngat Mountains
* Tuktut
* Ukkusiksalik
* Vuntut
* Wapusk
* Waterton
* Wood Buffalo
* Yoho
**Äyhönjärvi** on pieni Raumanjoen-Pitkäjärven vesistöalueeseen kuuluva järvi Raumalla. Se sijaitsee aivan kaupungin keskustan kupeessa Valtatie 8:n itäpuolella. 

Äyhönjärvi laskee Raumanjokea ja myöhemmin Rauman Kanalia myöten mereen Rauman satamassa. Järven ympäristö on suosittua ulkoilualuetta ja sen ympäri kiertää noin kolmen kilometrin pituinen lenkkipolku.

Äyhönjärven eteläpää on rakennettu puistomaiseksi ja siellä sijaitsee myös Rauman kaupungin vesilaitos, joka ottaa järvestä raakavettä. Sitä puolestaan johdetaan Äyhönjärveen Lapinjoen kautta Eurajoen Pappilankoskesta 1950-luvulla rakennettua kanavaa pitkin. Lapinjoen kanava yhdistää Äyhönjärven myös sen eteläpuolella sijaitsevaan Pitkäjärveen, josta ottaa raakavetensä UPM Kymmenen metsäteollisuus.

Lähteet
-------

* Suomen Ympäristökeskuksen järviwiki

### Viitteet

1. ↑  Maanmittauslaitoksen paikannimirekisteri, MaanmittauslaitosView and modify data on Wikidata. Tieto on haettu Wikidatasta.
2. ↑  Raumakuvasto
3. ↑  Satakunnan vesistöt - Käyttö ja kunnostustarpeet (s. 62)
**Bücker Bü 133 Jungmeister** oli saksalaisen Bücker Flugzeugbaun kehittämä ja valmistama yksimoottorinen kaksitasoinen koulu- ja taitolentokone, joka kehitettiin tehtaan aiemman kaksipaikkaisen Bü 131 Jungmannin pohjalta.

Historia
--------

Bü 133C Jungmeister Shorehamin lentonäytöksessä vuonna 2013.
Bücker Flugzeugbaun kehitti uuden yksipaikkaisen taito- ja koulutuslentokoneensa vuonna 1934 esitellyn, kaksipaikkaisen Bü 131 Jungmannin pohjalta. Jungmannista oli tullut suosittu konetyyppi Luftsportverbandiin (suom. *urheiluilmailuliitto*) kuuluneiden lentokoulujen otettua sen koulukoneekseen. Siviili-ilmailutoimijana esiintynyt järjestö koulutti tosiasiassa uutta lentäjäreserviä, joka siirtyi myöhemmin Saksan Luftwaffen palvelukseen.

Uusi Bü 133 Jungmeister esiteltiin vuonna 1935. Jungmeister oli niin samanlainen Jungmanniin verrattuna, että konetyyppien osat olivat keskenään vaihtokelpoisia. Jungmeisterin moottorivaihtoehtoina olivat 160 hevosvoiman Hirth HM 506 -rivimoottori ja saman tehoinen Siemens-Halske Sh 14A -tähtimoottori, tosin melkein kaikissa valmistetuissa koneissa käytettiin Sh 14 -moottoria. Koneen runko oli teräsputkirakenteinen ja kangaspinnoitteinen, siipien ollessa puurakenteiset ja rungon tapaan kangaspintaiset. Ylä- ja alasiivet olivat keskenään vaihtokelpoiset. Yläsiiven keskiosaa lukuun ottamatta siivissä oli 11 asteen nuolikulma.

Bü 133 Jungmeisterista tuli eurooppalaisten lentokerhojen suosima taitolentokoulutuksessa käytetty jatkokoulutuskone.

Tekniset tiedot
---------------

**Yleiset ominaisuudet**

* **Miehistö:** 1
* **Pituus:** &&&&&&&&&&&&&&06.&&&&006,0 m
* **Kärkiväli:** &&&&&&&&&&&&&&06.06000006,60 m
* **Korkeus:** &&&&&&&&&&&&&&02.02000002,20 m
* **Siipipinta-ala:** &&&&&&&&&&&&&012.&&&&0012,0 m²
* **Tyhjäpaino:** &&&&&&&&&&&&0425.&&&&00425 kg
* **Suurin lentoonlähtöpaino:** &&&&&&&&&&&&0585.&&&&00585 kg
* **Voimalaite:** &&&&&&&&&&&&&&01.&&&&001 × Siemens-Halske Sh 14A-4 -seitsemänsylinterinen tähtimoottori; &&&&&&&&&&&&0119.&&&&00119 kW (&&&&&&&&&&&&0160.&&&&00160 hv)

**Suoritusarvot**

* **Suurin nopeus:** &&&&&&&&&&&&0220.&&&&00220 km/h
* **Matkalentonopeus:** &&&&&&&&&&&&0200.&&&&00200 km/h
* **Lentomatka:** &&&&&&&&&&&&0500.&&&&00500 km
* **Lakikorkeus:** &&&&&&&&&&&04500.&&&&004 500 m

Lähteet
-------

1. 1 2 3  Bücker Bü-133C Jungmeister *airandspace.si.edu*. Smithsonian Institution.  Arkistoitu 20.2.2017. Viitattu 21.2.2017. (englanniksi)

Aiheesta muualla
----------------

* Kuvia tai muita tiedostoja aiheesta **Bücker Bü 133** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Bücker Bü 133  –  (tekniset tiedot)
Carolina Herrera 2007.
**Carolina Herrera** (alk. **María Carolina Josefina Pacanins y Niño**, 8. tammikuuta 1939 Caracas, Venezuela), markiisitar, on venezuelalainen muotisuunnittelija. Hänet on valittu useita kertoja maailman parhaimmin pukeutuvaksi naiseksi.

Yhdysvalloissa vuodesta 1981 asunut Herrera on suunnitellut vaatteita vuodesta 1980 lähtien. Hän suunnittelee ilta- ja hääpukuja sekä rennompia asuja. Hänen tyylilleen pidetään ominaisena virheetöntä ja kantajaansa imartelevaa räätälöintiä. Hän on suunnitellut vaatteita muun muassa Jacqueline Kennedylle, ja siitä alkoi hänen menestyksensä. Muita julkisuuden henkilöitä hänen asiakkainaan ovat Nicole Kidman, Shakira, Salma Hayek ja Renée Zellweger.

Hän on naimisissa Vanity Fairin toimittajan Reinaldo Herreran kanssa. Heillä on kaksi tytärtä, ja hänellä on aiemmasta avioliitostaan kaksi tytärtä.

Lähteet
-------

1. 1 2  Carolina Herrera.  *Anna*, 9.7.2009, nro 28, s. 25.
2. 1 2  Carolina Herrera, Fashion Designer Fashion Informat.  Arkistoitu 13.7.2009. Viitattu 9.7.2009. (englanniksi)
3. ↑  Kori Ellis: Carolina Herrera - Fashion Designer About.com.  Arkistoitu 25.5.2009. Viitattu 9.7.2009. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Carolina Herrera**.
* Carolina Herrera -sivusto

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki

 |
|  |
| Taiteenala | 
* MusicBrainz
* ULAN

 |
|  |
| Muut | 
* SNAC
* IdRef

 |

 |
**Humberto Solás** (14. joulukuuta 1941 Havanna – 18. syyskuuta 2008 Havanna) oli kuubalainen elokuvaohjaaja ja -käsikirjoittaja, jonka tunnetuimpia elokuvia ovat *Manuela* (1966) ja *Lucía* (1967).

Humberto Solás tuli Kuuban elokuvainstituuttiin (ICAIC) 17-vuotiaana vuonna 1959. Alkuvaiheen kokeellisista elokuvistaan hän sanoutui myöhemmin irti. Hän koki uransa alun muiden Kuuban vallankumouksen jälkeisten elokuvantekijöiden tapaan vaikeaksi, koska piti valita kansallisen kulttuurin ja elitistisen perinteen välillä.

Solásin elokuva *Manuela* (1966) on kertomus naisesta vallankumouksen pyörteissä. Sitä seurannut *Lucía* (1967) kuvaa naishahmoa vuoden 1895 itsenäisyystaistelussa, vuoden 1930 vallankumouksessa ja myöhemmän vallankumouksen jälkeisellä 1960-luvulla. Solásin mukaan juuri naiset jäävät sosiaalisten yhteenottojen uhreiksi, mutta myös aiheutettujen vahinkojen korjaajiksi. Hän piti naishahmoja myös draamallisempina kuin mieshahmoja. Molemmissa Solásin pääteoksissa valtaosa näyttelijöitä on harrastelijoita.

Myöhemmissä elokuvissaan Solás käsitteli muun muassa Haitin historiaa (*Simparelé*, 1974), Chilen 1900-luvun alun tapahtumia (*Cantata de Chile*, 1975) ja Kuuban 1830-luvun orjuutta (*Cecilia*, 1982). Niiden tyyli on oopperaa ja melodraamaa muistuttava, ja Solás yhdistelee niissä musiikkia, tanssia, dokumentaarista kuva-aineistoa, kansantaidetta ja historiallisia kuvaelmia. Solásin elokuva *Menestyksen mies* (1985) kertoo opportunistisesta miehestä, joka selviytyy Kuuban 1900-luvun alkupuolen poliittisista käänteistä toisin kuin vasemmistolaisuudesta vainottu veljensä.

Lähteet
-------

1. 1 2 3  Laaksonen, Annamari: "Hasta la victoria siempre – kuubalainen elokuva vuoden 1959 jälkeen", *Revista Xaman* 3/1997, Helsingin yliopisto. Viitattu 29.8.2016.
2. ↑  Pendergast, Tom & Pendergast, Sara (toim.): *International Dictionary of Films and Filmmakers, Vol. 2: Directors, 4th edition*, s. 939. St. James Press, 2000. Teoksen verkkoversio (PDF) (viitattu 30.5.2015).  (Arkistoitu – Internet Archive)
3. ↑  Plot Summary for Menestyksen mies (Arkistoitu – Internet Archive), Written by Edgar Soberon Torchia. Internet Movie Database. Viitattu 30.8.2016.

Aiheesta muualla
----------------

* Humberto Solás Internet Movie Databasessa. (englanniksi)
* Humberto Solás Elonetissä.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Alankomaat

 |
|  |
| Henkilöt | 
* Elonet

 |
|  |
| Muut | 
* SNAC
* IdRef

 |

 |